CELEX: 62017CA0144
Language: sk
Date: 2018-02-08 00:00:00
Title: Vec C-144/17: Rozsudok Súdneho dvora (šiesta komora) z 8. februára 2018 (návrh na začatie prejudiciálneho konania, ktorý podal Tribunale Amministrativo Regionale Calabria – Taliansko) – Lloyd’s of London/Agenzia Regionale per la Protezione dell’Ambiente della Calabria (Návrh na začatie prejudiciálneho konania — Verejné zákazky — Články 49 a 56 ZFEÚ — Smernica 2004/18/ES — Dôvody vylúčenia z účasti na verejnom obstarávaní — Poisťovacie služby — Účasť viacerých syndikátov poisťovne Lloyd's of London na tom istom verejnom obstarávaní — Podpísanie ponúk oprávneným zástupcom poisťovne Lloyd's of London dotknutej krajiny — Zásady transparentnosti, rovnosti zaobchádzania a zákazu diskriminácie — Proporcionalita)

9.4.2018   
            
            
               SK
            
            
               Úradný vestník Európskej únie
            
            
               C 123/6
            
         Rozsudok Súdneho dvora (šiesta komora) z 8. februára 2018 (návrh na začatie prejudiciálneho konania, ktorý podal Tribunale Amministrativo Regionale Calabria – Taliansko) – Lloyd’s of London/Agenzia Regionale per la Protezione dell’Ambiente della Calabria
   (Vec C-144/17) (1)
   
   ((Návrh na začatie prejudiciálneho konania - Verejné zákazky - Články 49 a 56 ZFEÚ - Smernica 2004/18/ES - Dôvody vylúčenia z účasti na verejnom obstarávaní - Poisťovacie služby - Účasť viacerých syndikátov poisťovne Lloyd's of London na tom istom verejnom obstarávaní - Podpísanie ponúk oprávneným zástupcom poisťovne Lloyd's of London dotknutej krajiny - Zásady transparentnosti, rovnosti zaobchádzania a zákazu diskriminácie - Proporcionalita))
   (2018/C 123/07)
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale Amministrativo Regionale Calabria
   
      Účastníci konania pred vnútroštátnym súdom
   
   
      Žalobkyňa: Lloyd’s of London
   
      Žalovaná: Agenzia Regionale per la Protezione dell’Ambiente della Calabria
   
      Výrok rozsudku
   
   Zásady transparentnosti, rovnosti zaobchádzania a nediskriminácie, ktoré vyplývajú z článkov 49 a 56 ZFEÚ a sú uvedené v článku 2 smernice Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby, sa majú vykladať v tom zmysle, že nebránia právnej úprave členského štátu, akou je právna úprava vo veci samej, ktorá neumožňuje vylúčenie dvoch „syndicates“ poisťovne Lloyd’s of London z účasti na tom istom verejnom obstarávaní poisťovacích služieb len z toho dôvodu, že ich jednotlivé ponuky podpísal oprávnený zástupca poisťovne Lloyd’s of London pre tento členský štát, ale naopak umožňuje tieto syndikáty vylúčiť, ak sa na základe jednoznačných dôkazov ukáže, že ich ponuky neboli formulované nezávisle.
   
      (1)  Ú. v. EÚ C 213, 3.7.2017.